सर्द हवाओं की चपेट में छत्तीसगढ़, सीजन की पहली ठिठुरन, सबसे ठंडा दिन बीता
उत्तर भारत से आ रही सर्द हवाओं ने राजधानी सहित छत्तीसगढ़ के कई इलाकों को ठिठुरा दिया है। रायपुर के साथ-साथ बिलासपुर, अंबिकापुर, पेंड्रारोड और इसकेे आस-पास के इलाके शीत लहर की चपेट में हैं। सीजन का शुक्रवार सबसे ठंडा दिन रहा। अगले एक-दो दिन तक पूरे प्रदेश में कड़ाके की ठंड पड़ने की संभावना है। मौसम में गुरुवार से अचानक बदलाव आया है। आसमान खुलने के साथ ही उत्तरी हवा का प्रभाव बढ़ गया है। शेष|पेज 7
सर्द हवाओं के कारण रात के तापमान में तेजी से गिरावट आई है। पेंड्रारोड और अंबिकापुर में न्यूनतम तापमान क्रमश: 5 और 6 डिग्री तक पहुंच गया।
बिलासपुर में भी रात का तापमान 9 डिग्री तक पहुंच गया है। उत्तरी इलाके के सामरी-मैनपाट, चिल्फी में न्यूनतम तापमान तीन से चार डिग्री तक पहुंच गया है। राजधानी में न्यूनतम तापमान गुरुवार को 19 डिग्री था। शुक्रवार को पारा एकाएक छह डिग्री गिरकर 12.9 डिग्री पर पहुंच गया, जो सामान्य के बराबर है। दुर्ग में भी स्थिति शीतलहर जैसी है। यहां न्यूनतम तापमान 10.4 डिग्री दर्ज किया गया, जो सामान्य से तीन डिग्री कम है। लालपुर मौसम केंद्र के सहायक मौसम विज्ञानी पीएल देवांगन के अनुसार प्रदेश में अगले कुछ दिनों तक मौसम शुष्क रहेगा। इस वजह से उत्तरी हवा के कारण कड़ाके की ठंड पड़ने की संभावना है। न्यूनतम तापमान चार डिग्री तक पहुंच सकता है। राजधानी रायपुर में भी न्यूनतम तापमान 11 डिग्री के आसपास रहने की संभावना है।
एक ही दिन में तेजी से गिरा तापमान
तारीख 24 दिसंबर 25 दिसंबर गिरावट
रायपुर 19 12.9 6.1
बिलासपुर 16.2 09 7.2
पेंड्रा रोड 09.2 05 4.2
अंबिकापुर 11.2 5.7 5.5
जगदलपुर 16.1 14.2 1.9
दुर्ग 16.2 10.4 5.8
राजनांदगांव 16 11 05
hin_Deva awa_Deva hin_Deva hin_Deva hin_Deva bho_Deva awa_Deva mai_Deva bho_Deva bho_Deva awa_Deva mai_Deva awa_Deva